През 1787 година Мейсън е един от делегатите на Вирджиния във Федералния конвент и участва активно в подготовката на Конституцията на Съединените щати, но отказва да подпише окончателния текст, влизайки в конфликт със своя съсед Джордж Вашингтон, най-вече заради липсата на Закон за правата. През 1791 година, след кампания, водена от Джеймс Мадисън, е приет Законът за правата – първите десет поправки в Конституцията, които до голяма степен отразяват Декларацията за правата на Вирджиния.